Μετά το χθεσινό συλλαλητήριο στη Θεσσαλονίκη κατά της χρήσης του όρου «Μακεδονία» από τα Σκόπια, οι διοργανωτές ανανεώνουν το ραντεβού τους για τις 4 Φεβρουαρίου, αυτή τη φορά στην Αθήνα.

Οι διοργανωτές, φιλοδοξούν πως και η συγκέντρωση στην Αθήνα θα έχει ανάλογη ανταπόκριση με αυτή που είχε το χθεσινό συλλαλητήριο στη Θεσσαλονίκη.

Σύμφωνα με τις εκτιμήσεις της Αστυνομίας, οι συγκεντρωμένοι στο συλλαλητήριο της Θεσσαλονίκης ανήλθαν στους περίπου 90.000 ενώ οι διοργανωτές κάνουν λόγο για πολύ μεγαλύτερο αριθμό που έφτασε ακόμη και τους 500.000.